CELEX: 32014R0098
Language: lt
Date: 2014-02-03 00:00:00
Title: 2014 m. vasario 3 d. Komisijos reglamentas (ES) Nr. 98/2014, kuriuo iš dalies keičiami Europos Parlamento ir Tarybos reglamento (EB) Nr. 110/2008 dėl spiritinių gėrimų apibrėžimo, apibūdinimo, pateikimo, ženklinimo ir geografinių nuorodų apsaugos II ir III priedai

4.2.2014   
            
            
               LT
            
            
               Europos Sąjungos oficialusis leidinys
            
            
               L 33/3
            
         
      KOMISIJOS REGLAMENTAS (ES) Nr. 98/2014
   2014 m. vasario 3 d.
   kuriuo iš dalies keičiami Europos Parlamento ir Tarybos reglamento (EB) Nr. 110/2008 dėl spiritinių gėrimų apibrėžimo, apibūdinimo, pateikimo, ženklinimo ir geografinių nuorodų apsaugos II ir III priedai
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2008 m. sausio 15 d. Europos Parlamento ir Tarybos reglamentą (EB) Nr. 110/2008 dėl spiritinių gėrimų apibrėžimo, apibūdinimo, pateikimo, ženklinimo ir geografinių nuorodų apsaugos (1), ypač į jo 26 straipsnį,
   kadangi:
   
               (1)
            
            
               Reglamento (EB) Nr. 110/2008 II priede nustatyta galimybė vartoti žodį dry spiritinio gėrimo London gin kategorijai nusakyti. Tame spiritiniame gėrime pridėtų saldinimo produktų kiekis negali viršyti 0,1 gramo cukrų litre. Spiritinių gėrimų kategorijoms gin ir „distiliuotas gin“ pridedamų saldinimo produktų riba nenustatyta. Tačiau, jei gin arba „distiliuotas gin“ gaminami be cukraus arba jei jo kiekis neviršija 0,1 gramo litre, turėtų būti galima žodį dry vartoti ir minėtiems spiritiniams gėrimams pavadinti, kaip nustatyta minėtame priede;
            
         
               (2)
            
            
               Vengrija kreipėsi dėl pavadinimo Újfehértói meggypálinka kaip geografinės nuorodos įregistravimo Reglamento (EB) Nr. 110/2008 III priede pagal to reglamento 17 straipsnio 1 dalyje nurodytą procedūrą. Újfehértói meggypálinka yra vaisių spiritas, tradiciškai gaminamas Vengrijoje, išskirtinai tik iš paprastųjų vyšnių rūšių Újfehértói fürtös ir Debreceni bőtermő. Pagal Reglamento (EB) Nr. 110/2008 17 straipsnio 6 dalį prieštaravimų procedūros tikslais pagrindinės Újfehértói meggypálinka techninės bylos specifikacijos paskelbtos Europos Sąjungos oficialiajame leidinyje
                   (2). Kadangi Komisija negavo prieštaravimų pagal Reglamento (EB) Nr. 110/2008 17 straipsnio 7 dalį, pavadinimą Újfehértói meggypálinka reikėtų užregistruoti kaip geografinę nuorodą to reglamento III priede;
            
         
               (3)
            
            
               geografinės nuorodos Polska Wódka/Polish Vodka ir Originali lietuviška degtinė/Original Lithuanian vodka įregistruojamos Reglamento (EB) Nr. 110/2008 III priede ir priskiriamos 15 produktų kategorijai „Degtinė“. Tačiau šių geografinių nuorodų techninės specifikacijos taikomos ir aromatizuotai degtinei. Todėl minėtas geografines nuorodas reikėtų priskirti ir to priedo 31 produktų kategorijai „Aromatizuota degtinė“. Kad vartotojas būtų informuotas apie tikrąjį produkto pobūdį, tokios rūšies degtinės etiketėje turėtų būti nurodytas prekinis pavadinimas „aromatizuota degtinė“ arba „degtinė“ ir vyraujantis aromatas;
            
         
               (4)
            
            
               todėl Reglamentas (EB) Nr. 110/2008 turėtų būti atitinkamai iš dalies pakeistas;
            
         
               (5)
            
            
               siekiant palengvinti perėjimą nuo Reglamento (EB) Nr. 110/2008 taisyklių prie šio reglamento taisyklių taikymo reikėtų leisti esamais ištekliais prekiauti iki tol, kol jie bus išeikvoti, o iki šio reglamento įsigaliojimo išspausdintas etiketes naudoti iki 2015 m. gruodžio 31 d.;
            
         
               (6)
            
            
               šiame reglamente numatytos priemonės atitinka Spiritinių gėrimų komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 110/2008 II ir III priedai iš dalies keičiami taip:
   
               1)
            
            
               II priedas iš dalies keičiamas taip:
               
                           a)
                        
                        
                           20 punktas Gin papildomas šiuo d papunkčiu:
                           
                                       „d)
                                    
                                    
                                       Pavadinimas gin gali būti papildytas žodžiu dry, jei pridėtų saldinimo produktų kiekis neviršija 0,1 gramo cukrų litre galutinio produkto.“
                                    
                                 
                     
                           b)
                        
                        
                           21 punktas „Distiliuotas Gin“ papildomas šiuo d papunkčiu:
                           
                                       „d)
                                    
                                    
                                       Pavadinimas „distiliuotas gin“ gali būti papildytas žodžiu dry, jei pridėtų saldinimo produktų kiekis neviršija 0,1 gramo cukrų litre galutinio produkto.“
                                    
                                 
                     
         
               2)
            
            
               III priedas iš dalies keičiamas taip:
               
                           a)
                        
                        
                           9 produktų kategorija „Vaisių spiritas“ papildoma tokiu įrašu:
                           
                                        
                                    
                                    
                                       „Újfehértói meggypálinka
                                       
                                    
                                    
                                       Vengrija“
                                    
                                 
                     
                           b)
                        
                        
                           31 produktų kategorija „Aromatizuota degtinė“ papildoma tokiais įrašais:
                           
                                        
                                    
                                    
                                       „Polska Wódka/Polish Vodka
                                           (3)
                                       
                                       
                                          Originali lietuviška degtinė/Original Lithuanian vodka
                                           (3)
                                       
                                    
                                    
                                       Lenkija
                                       Lietuva
                                    
                                 
                     
         2 straipsnis
   Spiritiniai gėrimai, neatitinkantys Reglamento (EB) Nr. 110/2008, iš dalies pakeisto šio reglamento 1 straipsniu, gali būti ir toliau tiekiami rinkai tol, kol pasibaigs jų atsargos.
   Etiketės, išspausdintos iki šio reglamento įsigaliojimo, gali būti toliau naudojamos iki 2015 m. gruodžio 31 d.
   3 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2014 m. vasario 3 d.
      
         
            Komisijos vardu
         
         
            Pirmininkas
         
         José Manuel BARROSO
         
      
   
   
      (1)  OL L 39, 2008 2 13, p. 16.
   
      (2)  OL C 85, 2011 3 18, p. 10.
   
      (3)  Šio produkto etiketėje turi būti nurodytas prekinis pavadinimas „aromatizuota degtinė“. Žodis „aromatizuota“ gali būti pakeistas vyraujančio aromato pavadinimu.“